CELEX: 32017R1413
Language: sl
Date: 2017-08-03 00:00:00
Title: Uredba Komisije (EU) 2017/1413 z dne 3. avgusta 2017 o spremembi Priloge IV k Uredbi (ES) št. 1223/2009 Evropskega parlamenta in Sveta o kozmetičnih izdelkih (Besedilo velja za EGP. )

4.8.2017   
               
               
                  SL
               
               
                  Uradni list Evropske unije
               
               
                  L 203/1
               
            UREDBA KOMISIJE (EU) 2017/1413
      z dne 3. avgusta 2017
      o spremembi Priloge IV k Uredbi (ES) št. 1223/2009 Evropskega parlamenta in Sveta o kozmetičnih izdelkih
      (Besedilo velja za EGP)
      EVROPSKA KOMISIJA JE —
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 1223/2009 Evropskega parlamenta in Sveta z dne 30. novembra 2009 o kozmetičnih izdelkih (1) in zlasti člena 31(1) Uredbe,
      ob upoštevanju naslednjega:
      
                  (1)
               
               
                  Cinkov oksid je odobren kot barvilo v kozmetičnih izdelkih pod vnosom 144 Priloge IV k Uredbi (ES) št. 1223/2009.
               
            
                  (2)
               
               
                  V svojem mnenju z dne 18. septembra 2012 (2), ki je bilo revidirano 23. septembra 2014 (3), je Znanstveni odbor za varstvo potrošnikov (v nadaljnjem besedilu: ZOVP) sklenil, da je uporaba neprevlečenega cinkovega oksida, ki ni v obliki nanodelcev, kadar se uporablja kot barvilo v kozmetičnih izdelkih pri dermalni uporabi varna. ZOVP je tudi menil, da je ob upoštevanju vnetja pljuč, ki ga povzroči vdihavanje delcev cinkovega oksida, uporaba cinkovega oksida v kozmetičnih izdelkih, ki bi pri potrošnikih lahko povzročila izpostavljenost pljuč cinkovemu oksidu ob njegovem vdihavanju, zaskrbljujoča.
               
            
                  (3)
               
               
                  Na podlagi mnenj ZOVP bi bilo treba uporabo neprevlečenega cinkovega oksida, ki ni v obliki nanodelcev, kot barvilo v kozmetičnih izdelkih omejiti na tiste uporabe, ki pri končnem uporabniku ne bi povzročile izpostavljenosti pljuč ob njegovem vdihavanju.
               
            
                  (4)
               
               
                  Prilogo IV k Uredbi (ES) št. 1223/2009 bi bilo zato treba ustrezno spremeniti.
               
            
                  (5)
               
               
                  Industrija bi morala imeti dovolj časa, da pripravi potrebne prilagoditve formulacij izdelka z namenom dajanja na trg in umik neskladnih izdelkov s trga.
               
            
                  (6)
               
               
                  Ukrepi iz te uredbe so v skladu z mnenjem Stalnega odbora za kozmetične izdelke –
               
            SPREJELA NASLEDNJO UREDBO:
      Člen 1
      Priloga IV k Uredbi (ES) št. 1223/2009 se spremeni v skladu s Prilogo k tej uredbi.
      Člen 2
      Od 24. februarja 2018 se na trg Unije dajejo le kozmetični izdelki, ki so skladni s to uredbo.
      Od 24. maja 2018 so na trgu Unije dostopni le kozmetični izdelki, ki so skladni s to uredbo.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 3. avgusta 2017
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 342, 22.12.2009, str. 59.
      
         (2)  SCCS/1489/12, revizija z dne 11. decembra 2012, http://ec.europa.eu/health/scientific_committees/consumer_safety/docs/sccs_o_103.pdf.
      
         (3)  SCCS/1539/14, revizija z dne 25. junija 2015, http://ec.europa.eu/health/scientific_committees/consumer_safety/docs/sccs_o_163.pdf.
      
         PRILOGA
         Vnos 144 v Prilogi IV k Uredbi (ES) št. 1223/2009 se nadomesti z naslednjim:
         
            
                        Referenčna številka
                     
                     
                        Opredelitev snovi
                     
                     
                        Pogoji
                     
                     
                        Besedilo pogojev uporabe in opozoril
                     
                  
                        Kemijsko ime
                     
                     
                        Številka barvnega indeksa/Ime skupnih sestavin kot v glosarju
                     
                     
                        Številka CAS
                     
                     
                        Številka ES
                     
                     
                        Barva
                     
                     
                        Vrsta izdelka, deli telesa
                     
                     
                        Najvišja koncentracija v izdelkih, pripravljenih za uporabo
                     
                     
                        Drugo
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                     
                        j
                     
                  
                        „144
                     
                     
                        Cinkov oksid (*1)
                        
                     
                     
                        77947
                     
                     
                        1314-13-2
                     
                     
                        215-222-5
                     
                     
                        bela
                     
                     
                         
                     
                     
                         
                     
                     
                        Ni za uporabo na način, ki bi lahko pri končnem uporabniku povzročil izpostavljenost pljuč ob vdihavanju.
                     
                     
                         
                     
                  
         
            (*1)  Za uporabo kot UV filter glej Prilogo VI, št. 30 in št. 30a.“